OzLabs/hebrew-wiki-articles huggingface dataset:
יוהאן ויקטור קרמר

יוהאן ויקטור קרמר (בגרמנית: Johann Victor Krämer; 23 באוגוסט 1861 – 6 במאי 1949) היה צייר וצלם אוסטרי, שפעל בדרך כלל בז'אנר האוריינטליסטי. הוא היה חבר מייסד בזצסיון הווינאי, וקיבל פרסים רבים במהלך חייו.<ref>Schöny (1969). "Krämer, Johann Victor". Österreichisches Biographisches Lexikon 1815–1950 (in German). 4. pp. 185–186.</ref>

== ביוגרפיה וקריירה ==
קרמר נולד ב-23 באוגוסט 1861 באדמסטאל. היה בנו של אלווין קרמר, מהנדס מכונות מדרזדן, שהועסק במפעל באדמסטאל שהיה שייך ליוהאן השני, נסיך ליכטנשטיין. הוא קיבל מלגה מהנסיך, שנשאר פטרונו ולמד בבית הספר לאמנויות יישומיות בווינה בין השנים 1878–1881. גוסטב קלימט ופרנץ מאטש היו בין חבריו לכיתה.<ref></ref>

בהמשך הוא למד בבית הספר הכללי לציור (Allgemeine Malerschule) של האקדמיה לאמנויות יפות בווינה בין השנים 1881–1883, ולאחר מכן בין השנים 1883–1888, הוא היה תלמידו של הצייר ההיסטורי והאורינטליסט האוסטרי ליאופולד קרל מילר בבית הספר המיוחד לציור היסטורי. קרמר קיבל את "פרס רומא" בשנת 1888 על תיאורו את "משפטו של פאריס", וזכה במלגת הנסיעות הנלווית לפרס. הוא ביקר בפריז, לונדון, מדריד, טנג'יר ובאיטליה בין השנים 1888–1890.
יוהאן ויקטור קרמר, נמפאות רוקדות, 1894
הוא עבר לסטודיו בווינה בשנת 1891, אותו שמר עד מותו, ובשנת 1892 הצטרף למועדון של האמנים החזותיים. הוא הקדיש זמן כמורה אמנות למשפחתו של התעשיין קרל ויטגנשטיין. הוא הצטרף לקונסטלרהאוס בווינה בשנת 1893, והיה חבר מייסד בזצסיון הוונאי, בשנת 1897. עבודותיו הוצגו בתערוכה השנייה של הזצסיון.

בחסותה של לאופולדין ויטגנשטיין, בשנים 1898–1900 הוא היה בנסיעות במצרים ובארץ ישראל והגיע עד אבו סימבל ובעלבק. במצלמת קודאק הוא צילם צילומים רבים, שהם חלק מאוספי מוזיאון אלברטינה.<ref></ref>

בשנת 1901 התערוכה ה-11 של הזצסיון הורכבה כולה מיצירותיו, כולל תחילתו של מסע התיעוד למצרים ולארץ ישראל. גם בשנת 1901 הוצגו מספר מיצירותיו במגזין של הזצסיון – "ור סקרום". הוא המשיך להציג בתערוכות, כולל במינכן, ברלין, פראג (1902), גראץ (1904) ולינץ (1910).
יוהאן ויקטור קרמר, ד"ר שטרמייר
בגיל 49 נישא לאמילי פרנצסקה בוהלינגר בווינה ב-1 בינואר 1911 ונולדה להם הבת מריה והבנים הנס וגוסטב. קרמר נותר פעיל גם בזקנתו, אך הוא לא נשאר באוונגרד, במיוחד לאחר שנת 1900. הוא הציג נושאים דתיים נוספים בעבודתו ככל שהתבגר. לאחר שהצטרף לקונסטלרהאוס בשנת 1939 הציג שם בתערוכה קולקטיבית בשנת 1941 בגיל 80.

הוא נפטר בווינה ב-6 במאי 1949 והשאיר אחריו אוסף גדול של עבודות, כולל ציורים בשמן, צבעי מים, גואש ופסטל, כמו כן רישומים ותצלומים רבים והתכתבויות רבות. הוא נהנה ממוניטין משמעותי בראשית חייו, אך בהדרגה פרסומו נמוג עד שנעלם.

מאז 1980, גובר העניין בציור האוריינטליסטי של המאה ה-19 ובחייו וביצירתו.

== קישורים חיצוניים ==

== הערות שוליים ==

קטגוריה:ציירים אוסטרים
קטגוריה:צלמים אוסטרים
קטגוריה:ילידי 1861
קטגוריה:נפטרים ב-1949
בוריס מוישזון

בוריס הרשביץ' מוישזון (26 באוקטובר 1937, אודסה – 25 באוגוסט 1993, לאוניה , ניו ג'רזי, ארצות הברית) היה מתמטיקאי-אלגבריסט ציוני סובייטי, ישראלי ואמריקאי.

== ביוגרפיה ==
נולד ב־26 באוקטובר 1937 באודסה. סיים את לימודיו באוניברסיטה ממשלתית של הרפובליקה הטג'יקית בעיר דושנבה בשנת 1959. התקבל לתואר מתקדם במכון למתמטיקה שימושית במוסקבה וסיים את עבודת התזה שלו לתואר המועמד למדעים פיזיקליים ומתמטיים (המקביל לתואר דוקטור בישראל) בשנת 1962. בין השנים 1964 עד 1967 לימד מתמטיקה כמרצה בכיר במכון הפדגוגי באורחובו-זואבו. בשלב זה, התעניין במחקריו בתחום הגאומטריה האלגברית והמנחה שלו היה איגור שפרביץ'.

בשנת 1967 סיים את עבודת הדוקטורט שלו לתואר דוקטור למדעים פיזיקליים ומתמטיים (המקביל לתואר פוסט-דוקטורנט בישראל) באוניברסיטת מוסקבה, ולאחר מכן הפך לעמית מחקר בכיר במכון הכלכלי והמתמטיקה המרכזי של האקדמיה למדעים של ברית המועצות. קיבל פרס מטעם האגודה של מוסקבה למתמטיקה בשנת 1967 על עבודותיו באלגברה.

בתחילת שנות השבעים, מוישזון הפך לאחד ה"סירובניקים" שנלחמו על הזכות לעזוב את ברית המועצות באופן חופשי. בסוף 1972 קיבלו מוישזון ומשפחתו אישור הגירה לישראל והוא הפך לפרופסור למתמטיקה באוניברסיטת תל אביב.

בשנת 1977 הוזמן לארצות הברית כפרופסור אורח לעבודה באוניברסיטת יוטה ובאותה שנה הפך לפרופסור למתמטיקה באוניברסיטת קולומביה, שם עבד במשך 16 שנים. התגורר בניו יורק,<ref></ref> ואז בלאוניה שבניו ג'רזי.

מחבר עבודות בתחום הגאומטריה האלגברית ותורת המספרים.

נפטר ב־25 באוגוסט 1993 בבית החולים Holy Name Medical Center בטינק שבניו ג'רזי, ונקבר בבית הקברות היהודי בהר הזיתים.

== קישורים חיצוניים ==

* [http://www.mathnet.ru/php/person.phtml?option_lang=rus&personid=24524 פרסומים], באתר mathnet.ru 
<div class="mw-content-ltr">
* 
* [http://www.mathnet.ru/links/8084cae64f37227215ca95a2f0d6745d/rm1546.pdf В. М. Бухштабер, С. П. Новиков. Борис Гершевич Мойшезон (некролог), УМН, 50:3(303) (1995), 147–148] 
* </div>

== הערות שוליים ==

קטגוריה:אלגבראיסטים
קטגוריה:מהגרים מישראל לארצות הברית
קטגוריה:יהודים הקבורים בהר הזיתים: חלקת קהילת ירושלים
קטגוריה:ישראלים ילידי ברית המועצות
קטגוריה:סגל אוניברסיטת תל אביב: מתמטיקה ומדעי המחשב
קטגוריה:אסירי ציון
קטגוריה:זוכי מלגת גוגנהיים
קטגוריה:בוגרי אוניברסיטת מוסקבה
קטגוריה:אמריקאים ישראלים
קטגוריה:ישראלים שנולדו ב-1937
קטגוריה:אמריקאים שנולדו ב-1937
קטגוריה:ישראלים שנפטרו ב-1993
קטגוריה:אמריקאים שנפטרו ב-1993
קטגוריה:עולים בשנות ה-1970
למה זה נגמר

"למה זה נגמר" הוא סינגל של הזמרים הישראלים דודו אהרון ועדן מאירי, אשר יצא לאור ב-2 בפברואר 2021.

== רקע וכתיבה ==
השיר הוא הדואט השני של אהרון ומאירי, לאחר הלהיט "בחלומות שלנו", שיצא שנה לפני וזכה להצלחה. את השיר כתבו דודו אהרון, נועם חורב ותמיר צור ללחן פרסי של הזמר האירני מוחסן יגנה .

בראיון משותף לישראל היום של אהרון ומאירי על הדואט השני שלהם, סיפר אהרון על רקע הפקת השיר: "אחרי ההצלחה של 'בחלומות שלנו' שלחתי לעדן את השיר החדש בביצוע שלי בלבד, אמרתי לו 'תקשיב, ולך תקליט באולפן של תמיר צור', המפיק המוזיקלי. הוא ענה 'מה נפלת עלי עכשיו? אני עמוס, אני בבאר שבע'... אמרתי לו שאיך שהוא מסיים שם הוא רץ להקליט, כי זה הדואט הבא שלנו. הוא שמע את השיר ואמר 'זה לגמרי הדואט הבא שלנו'".

על החיבור בינו לבין אהרון אמר מאירי: "אני מרגיש שדודו הוא האח הגדול שלי, אין אגו ויותר מדי דיבורים וויכוחים כאלה ואחרים על הפרטים הקטנים, יש זרימה מטורפת", ומצד אהרון נאמר כי "אני פה יותר מעשור בקריירה המוזיקלית שלי ועשיתי דואטים, אבל החיבור הזה הוא משהו אחר, יש פה סינרגיה מדהימה".

== ביקורות ==
דודי פטימר ממעריב אונליין העניק לשיר ביקורת חיובית ותיאר אותו כ"בלדה רומנטית קליטה, קלילה וקיטשית שתופסת את האוזן למן השמיעה הראשונה, לא מעט הודות לשילוב הקולות בין השניים והכימיה הבוקעת משניהם, כשסביר להניח שהשיר יתעלה על להיטם הראשון כי לפחות לטעמי הוא הרבה יותר טוב".

== הצלחה ==
השיר הגיע לראשונה למקום העשירי במצעד השבועי של מדיה פורסט, וצבר כ-75 השמעות בתחנות הרדיו בישראל באותו השבוע. שבועיים לאחר מכן, הגיע למקום הראשון, עם 151 השמעות.

== וידאו קליפ ==
הווידאו קליפ של השיר הועלה לערוצו של אהרון ביוטיוב בסמוך לצאתו של הסינגל ובוים על ידי עמית ימין. תוך כשבוע, הצליח השיר לצבור למעלה ממיליון צפיות.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997011341255705171/NLI לדף השיר] באתר הספרייה הלאומית

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי דודו אהרון
קטגוריה:שירי עדן מאירי
קטגוריה:דואטים
קטגוריה:שירים בעברית
קטגוריה:שירים שנכתבו על ידי נעם חורב
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
עוסמן גרובה

דסטיני עוסמן גרובה אלארי (בספרדית: Destiny Usman Garuba Alari; נולד ב-9 במרץ 2002 במדריד שבספרד) הוא כדורסלן ספרדי, המשחק בעמדות הפאוור פורוורד והסנטר בקבוצת ריאל מדריד מליגת העל הספרדית והיורוליג.

==קריירה==
גרובה, בן להורים ממוצא ניגרי שעברו למדריד, בירת ספרד, הצטרף בשנת 2013 למחלקת הנוער של קבוצת הכדורסל ריאל מדריד כבר בגיל 14 זכה בטורניר הנוער של גביע המלך הספרדי עליו חזר בשנה שלאחר מכן שבנוסף זכה בתאר השחקן המצטיין של הטורניר. בשנת 2018 הוביל את קבוצת הנוער לזכייתה הראשונה אליפות היורוליג לנוער, בטורניר המוקדמות נבחר לחמישית הטורניר אף על פי שהיה השחקן הצעיר ביותר בהיסטוריה של הטורניר הישג עליו חזר גם בטורניר הגמר שנערך בבלגרד.
בעונת 2019/2020 הפך גרובה לשחקן סגל קבוע בקבוצה הבוגרת של ריאל מדריד. בגיל 17 שנים, שישה חודשים ו-19 ימים רשם דאבל דאבל עם 13 נקודות ו-10 ריבאונדים ובכך שבר את שיאו של לוקה דונצ'יץ' בחודש אוקטובר של אותה שנה ערך את הופעת שלו ביורוליג במשחק בו קלע 12 נקודות במשחק ההפסד מול באיירן מינכן בגרמניה.

גרובה ערך את הופעת הבכורה של בנבחרת עד גיל 16 באליפות אירופה שנערכה בפולין הוא הוביל את הנבחרת לזכייה במדליית הזהב. ונבחר לשחקן המצטיין של הטורניר והיה לשחקן הצעיר ביותר בהיסטוריה שזוכה להישג זה לאחר שרשם טריפל דאבל במשחק הגמר.

ב-29 ביולי 2021, גרובה נבחר בבחירה ה-23 על ידי היוסטון רוקטס בדראפט ה-NBA {{כ}}2021.

ב-20 באוגוסט 2024, שב גרובה לקדנציה שנייה בריאל מדריד לאחר שחתם על חוזה עד סוף עונת 2027 . 

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| יוסטון	|| 24 || 2 || 10.0 || 0.432 || 0.250 || 0.714 || 3.5 || 0.7 || 0.4 || 0.5 || 2.0
|- style="background-color: #EFEFEF;"		|| 
| 	|| יוסטון	|| 75 || 1 || 12.9 || 0.486 || 0.407 || 0.617 || 4.1 || 0.9 || 0.6 || 0.4 || 3.0
|- style="background-color:#80BFFF; font-weight:bold;"		|| 
| קריירה || 		|| 99 || 3 || 12.2 || 0.475 || 0.367 || 0.630 || 3.9 || 0.8 || 0.5 || 0.4 || 2.8
|}

==קישורים חיצוניים==

* [https://www.realmadrid.com/baloncesto/usman-garuba דף השחקן], באתר הרשמי של ריאל מדריד בכדורסל

קטגוריה:כדורסלני נבחרת ספרד
קטגוריה:כדורסלני ריאל מדריד
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלנים ספרדים
קטגוריה:כדורסלנים ספרדים באולימפיאדת טוקיו (2020)
קטגוריה:ספרדים שנולדו ב-2000
לולה (עיר)

לולה (בפורטוגזית: Loulé) היא העיר הגדולה ביותר באלגארבה שבחוף הדרומי של פורטוגל.

העיר ידועה בזכות חופי הים הרבים שבה, המרינה הרחבה ובעיקר בזכות אקלים חמים וקל.

העיר נמצאת במרחק של כ-36 ק"מ מהעיר טבירה, כ-110 ק"מ מהעיר ולבה כשהיא מערבית לנהר הגוודיאנה וכ-522 ק"מ מהעיר פורטו.

== כלכלה ==
לולה היא אחד ממרכזי התיירות הפופולריים באלגארבה, נחשבת למרכז גאולוגי ופלאונטולוגי וניתן בה לראות מבנים רבים מהמאה ה-18 לצד חופי ים מרהיבים.

כלכלת העיר מבוססת בעיקר על מרכזי מסחר ותיירות, אחת לשנה בסוף כל קיץ נערך בעיר פסטיבל הלילה הלבן בו כולם מתכנסים במרכז העיר ומתכנסים בהופעות חיות.

== תיירות ==
בעיר ניתן למצוא מגוון אתרי תיירות מהמהפכה האיסלמית:
* כנסיית סנט קלמנס (São Clemente) - הכנסייה העתיקה ביותר בעיר שנבנה תחילה כמסגד.
* טירת לולה (Castelo de Loulé) - טירה מפוארת שנבנתה במאה ה-2 ולה היסטוריה ארוכת שנים.
*שרידי סרו דה וילה (Cerro da Vila) - שרידים של היישוב הרומי העתיק.
* בניין השוק - מבנה מרשים בו נמצאים הנחשב לשוק המרכזי של העיר.

== דמוגרפיה וסטטיסטיקה ==
בעיר מתגוררים כ-70 אלף תושבים והיא מחולקת ל-9 רבעים:
* Almancil
* Alte
* Ameixial
* Boliqueime
* Quarteira
* Querença, Tôr e Benafim
* Salir
* São Clemente
* São Sebastião

== קישורים חיצוניים ==

* 

קטגוריה:פורטוגל: ערי חוף
טריי תומפקינס

הווארד סמואל "טריי" תומפקינס השלישי (באנגלית: Howard Samuel "Trey" Thompkins III; נולד ב-29 במאי 1990 בלונג איילנד, שבמדינת ניו יורק, ארצות הברית) הוא כדורסלן אמריקאי, המשחק בעמדות הפאוור פורוורד.

===תחילת הדרך===

בזמן לימודיו של תומפקינס בבית הספר תיכון ווסלין בפיצ'טריי קורנר, בג'ורג'יה. במהלך לימודיו התקבל תומפקינס לאקדמית הכדורסל אוהק הייל (Oak Hill) את עונתו הראשונה סיים בממוצעים גבוהים שהשתפרו בשנה שלאחר מכן וקבוצת זכתה בטורניר הארצי של ה-AAU לקבוצות עד גיל 16. בחודש מאי 2007 התקבל לקבוצת המכללות של אוניברסיטת ג'ורג'יה מליגת ה-NCAA.

==קריירה מקצועית==
===לוס אנג'לס קליפרס===

תומפקינס נרשם לדראפט ה-NBA ונבחר בסיבוב השני במקום ה-37 על ידי קבוצת לוס אנג'לס קליפרס, בעונתו הראשונה רשם ממוצע של 2.4 נקודות וריבאונד אחד ב24 משחקים בהם שותף. בקיץ 2012 במהלך ליגת הקיץ של ה-NBA סבל משבר בברכו השמאלית פציעה שהשביתה אותו מכל פעילות למשך שנתיים. ולכן הקליפרס נאלצו לוותר עליו ושחררו אותו רשמית במרץ 2013.<ref></ref>

===ניז'ני נובגורוד===

בתאריך ה-4 באוגוסט 2014 תומפקינס חתם על חוזה לעונה אחת בקבוצה הרוסית ניז'ני נובגורוד. ב-6 בנובמבר רשם את הדאבל דאבל הראשון שלו ביורוליג מול אנאדולו אפס הטורקית שרשם 14 נקודות לצד 10 ריבאונדים, אותו שבר במשחק מול דינמו סאסארי האיטלקית עם 13 נקודות לצד 15 ריבאונדים שסייעו לקבוצתו לסיים במקום הרביעי בבית במוקדם ולרשום ההעפלה לשלב הטופ-16.
במשחק הראשון בשלב הטופ-16 מול אוניקאחה מאלגה ספרדית רשם שיא עונתי אישי של 27 נקודות ו-13 ריבאונדים. בליגה המקומית, הליגת הVTB הודחה קבוצתו בשלב חצי בגמר מול צסק"א מוסקבה אף על פי שרשם עונה מוצלחת מבחינה אישית.

===ריאל מדריד===

ב-26 באוגוסט 2015 חתם תומפקינס לשלוש עונות בקבוצה הספרדית, ריאל מדריד.<ref></ref> ובתאריך 16 ביולי 2016 החליטו בריאל מדריד להאריך לתומפקינס את החוזה בשנתיים נוספות. ב-20 במאי 2018 זכה עם ריאל מדריד בתואר אליפות היורליג. ב-6 ביולי 2018 הוארך חוזהו בשנתיים נוספות.<ref></ref>

ב-12 במרץ 2020 אובחן כחולה בנגיף הקורונה.<ref></ref>

ב-9 ביוני האריך את חוזהו פעם נוספת בשלוש עונות.<ref></ref>

==קישורים חיצוניים==

==הערות שוליים==

קטגוריה:כדורסלני לוס אנג'לס קליפרס
קטגוריה:כדורסלני ניז'ני נובגורוד
קטגוריה:כדורסלני ריאל מדריד
קטגוריה:כדורסלנים אמריקאים
קטגוריה:אמריקאים שנולדו ב-1990
Open Broadcaster Software

Open Broadcaster Software (בעברית: תוכנת שידור פתוחה) הידועה גם בתור OBS היא תוכנת הזרמה והקלטה חופשית חוצה-פלטפורמות עם קוד פתוח, שנבנתה עם Qt ומתוחזקת על ידי פרויקט OBS. נכון לשנת 2016, התוכנה מכונה כיום OBS Studio<ref></ref>. התוכנה זמינה למערכות ההפעלה Microsoft Windows, MacOS ו-Linux והיא ממומנת דרך אתר Open Collective.

== התוכנה ==
OBS Studio הוא תוכנת קוד פתוח בחינם להקלטה וסטרימינג בשידור חי. OBS נכתב בשפות C, C++ ו-Qt, ויכול לצלם מסך, מצלמה ומכשירים אחרים בזמן אמת. העברת נתונים מתבצעת בעיקר באמצעות פרוטוקול המסרים בזמן אמת (RTMP) וניתן לשלוח אותה לכל יעד תומך ב-RTMP, כולל אתרים מוגדרים מראש כמו YouTube, Twitch, Instagram ו- Facebook<ref></ref>.

כדי לקדד וידאו, OBS Studio מסוגל להשתמש בספריות החופשיות x264,<ref name="x264home"></ref>Intel Quick Sync Video, Nvidia NVENC ו-AMD Video Coding Engine לקידוד זרמי וידאו לפורמט H.264 / MPEG-4 AVC ולפורמט H.265 / HEVC<ref></ref>. ניתן לקודד רצועות שמע מרובות באמצעות קידוד ה-AAC .

== ממשק המשתמש ==
ממשק המשתמש הראשי מאורגן בחמישה חלקים: סצינות, מקורות, מערבל שמע, מעברים ולוח בקרה. סצנות הן קבוצות של מקורות כמו וידאו, טקסט ואודיו. מערבל השמע מאפשר למשתמש להשתיק את השמע ולהתאים את עוצמת הקול באמצעות לחצנים וירטואליים ולהחיל אפקטים על ידי לחיצה על גלגל השיניים שליד כפתור ההשתקה. בלוח הבקרה יש אפשרויות להפעלה / עצירה של זרם או הקלטה, כפתור להפיכת OBS למצב סטודיו מקצועי יותר, כפתור לפתיחת תפריט ההגדרות וכפתור ליציאה מהתוכנית. בחלק העליון יש תצוגה מקדימה של וידאו חי המשמש לניטור ולעריכת הסצנה הנוכחית. ניתן להחליף את ממשק המשתמש למגוון צבעים, כולל צבעים כהים ובהירים, תלוי מה המשתמש מעדיף.

כאשר התוכנה במצב סטודיו, ישנם שני חלונות תצוגה מקדימה, השמאלי לשינוי ותצוגה מקדימה של סצינות שאינן פעילות, ואילו החלון הימני מיועד לתצוגה מקדימה של הסצנה הקיימת ("תצוגה מקדימה" ו"תוכנית" בהתאמה). באמצע יש כפתור מעבר משני, המאפשר מעבר לסצנה הלא פעילה בחלון השמאלי באמצעות "מעברים מהירים" שהוגדרו על ידי המשתמש.

יש מספר מדריכים פשוטים באינטרנט המראים כיצד להשתמש בתוכנת Open Broadcaster<ref></ref><ref></ref><ref></ref>, כולל הדרכות מעמיקות יותר שנועדו לכסות כל היבט ביישום<ref></ref>.

== היסטוריה ==
התוכנה התחילה כפרויקט קטן שיצר יו "ג'ים" ביילי, אך צמחה במהירות בעזרת משתפי פעולה רבים ברשת שעבדו הן לשיפור התוכנה והן להפצת הידע אודות התוכנה. בשנת 2014<ref></ref>, פיתוח התוכנה התחיל בגרסה משוכתבת המכונה OBS Multiplatform (שמה שונה מאוחר יותר ל- OBS Studio) לתמיכה בפלטפורמות מרובות, יותר אפשרויות ו-API מהיר יותר<ref></ref>. בשנת 2016, "OBS Classic" כבר לא נתמך ו-OBS Studio הפך לגרסה הראשית<ref></ref>.

== תוספים ==
התוכנה תומכת במגוון תוספים כדי להרחיב את מגוון האפשרויות בתוכנה. תוספים נטענים כספריות דינמיות מקומיות<ref></ref>, אם כי יש אפשרות לטעון תוספים חיצוניים הכתובים ב-.NET<ref name="catchexception-creating"></ref>.

== קישורים חיצוניים ==

* 

* [https://github.com/obsproject/obs-studio obs-studio], באתר GitHub

== הערות שוליים ==

קטגוריה:תוכנות Windows
קטגוריה:תוכנות הכתובות ב-C
קטגוריה:תוכנות הכתובות ב-C++
רחל ירושלמי רוזן

רחל ירושלמי רוזן (נולדה ב-1962) היא פרופסור מן המניין במחלקה להנדסה כימית באוניברסיטת בן-גוריון בנגב.

== ביוגרפיה ==
ירושלמי רוזן גדלה ברחובות. למדה לתואר ראשון ב במחלקה לכימיה ובשנת 1985 הוענק לה התואר הראשון. היא השלימה לימודי תואר שני (1987) ודוקטורט (1994) במכון ויצמן למדע בתחום פיזיקת פולימרים. את מחקר הבתר-דוקטורט ביצעה גם כן במכון ויצמן משנת 1994-1995 בתחום של שכבות דקות והרטבת פני שטח , ובשנת 1996 באוניברסיטת מינסוטה בתחום הדבקת פולימרים. היא הצטרפה למחלקה להנדסה כימית בשנת 1997 כמרצה, בשנת 1998 קודמה לדרגת פרופסור חבר ובשנת 2010 הוענקה לה דרגת פרופסור מן המניין.

בין השנים 2004–2005 הייתה פרופסור אורח ב בקנברה במחלקה למתמטיקה שימושית , ובין השנים 2012–2013 באוניברסיטה הטכנית של איינדהובן, הולנד. היא יושבת ראש הקתדרה על שם סטנלי ד. וניקי וקסברג לחומרים מתקדמים באוניברסיטת בן-גוריון בנגב<ref></ref>.

== תחומי מחקרה ==
ירושלמי רוזן עומדת בראש קבוצת מחקר שמבצעת מחקרים ניסויים של התנהגות הפאזות והתכונות של נוזלים ומוצקים עם דגש מיוחד על נאנו-מבנים ומולקולות בעלות כושר התארגנות עצמית. הן מתעניינות בביטויים של התנהגות סינרגטית והיעדר חיבוריות, ועוסקות בשאלות יסוד תוך התחשבות באתגרי הדרישות הטכנולוגיות וסוקרות כיוונים טכנולוגיים הולמים. מחקריה מקודמים תוך שיתוף פעולה בין-תחומי עם קבוצות ניסיוניות ותאורטיות נוספות. עומדים לרשותה במחקריה טכניקות מגוונות, כולל מיקרוסקופיה אופטית (אינטרפרנציה/סנן אינטרפרנציה והתאבכות), מיקרוסקופיה אלקטרונית (TEM, cryo-TEM, SEM, IKC), אליפסומטריה 
SAXS ואנליזה תרמית (DSC, TGA)<ref></ref>.

==קישורים חיצוניים==

* [http://bguche.com/yerushalmi-rozen-lab-home רחל ירושלמי רוזן], באתר של אוניברסיטת בן-גוריון בנגב
== ביאורים ==

== הערות שוליים ==

קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:סגל אוניברסיטת בן-גוריון בנגב: מדעי ההנדסה
קטגוריה:כימאיות ישראליות
קטגוריה:ישראליות שנולדו ב-1962
קטגוריה:ישראלים שנולדו ב-1962
לידיה רבינוביץ'-קמפנר

מצבה על קבריהם של רבינוביץ'-קמפנר, בעלה, בתו ובנם רוברט, פארקפרידהוף ליכטרפלדה, ברלין.
לידיה רבינוביץ'-קמפנר (22 באוגוסט 1871 – 3 באוגוסט 1935) הייתה בקטריולוגית ורופאה ילידת האימפריה הרוסית, ידועה במחקריה בנושא שחפת ובריאות הציבור.<ref name="CreeseCreese2004"></ref> היא הייתה האישה השנייה ששקיבלה תואר פרופסור בפרוסיה.

== ביוגרפיה ==
לידיה רבינוביץ נולדה בקובנה שבאימפריה הרוסית (בתחומי ליטא של ימינו). היא התחנכה בגימנסיה לבנות של עירה, למדה באופן פרטי לטינית ויוונית ובהמשך למדה מדעי הטבע באוניברסיטאות ציריך וברן, שם סיימה את הדוקטורט. לאחר סיום הלימודים נסעה לברלין, שם המליץ לה פרופסור רוברט קוך להמשיך בלימודי הבקטריולוגיה שלה במכון רוברט קוך. היא הפכה לאישה השנייה בפרוסיה המועסקת כפרופסור, והראשונה בברלין.

בשנת 1895 נסעה לפילדלפיה, שם מונתה למרצה ובהמשך לפרופסור במכללה לרפואת נשים בפנסילבניה, שם הקימה מכון בקטריולוגי, אם כי עדיין המשיכה בלימודיה מדי קיץ אצל פרופסור קוך בברלין.

בשנת 1896 העבירה לפני הקונגרס הבינלאומי לנשים בברלין הרצאה על חקר הרפואה על ידי נשים במדינות שונות. בקונגרס המדענים שהתקיים בוורוצלב בשנת 1904 היא ניהלה את נושא ההיגיינה והבקטריולוגיה.

בשנת 1898 התחתנה עם ד"ר וולטר קמפנר (1869–1920) מברלין, ושבה להתגורר בעיר. בנם, וולטר קמפנר (ג'וניור) (1903–1997) הפך גם הוא לרופא. הוא היה ידוע בתזונת האורז שלו. בנם הנוסף היה המשפטן רוברט קמפנר, אחד מהתובעים במשפטי נירנברג (1899–1993). בת, נדיה קמפנר, נפטרה משחפת בשנת 1932.

רבינוביץ-קמפנר נפטרה בשנת 1935 בברלין, בגיל 63, מסיבות שלא פורסמו.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת ציריך
קטגוריה:ביולוגיות אמריקאיות
קטגוריה:יהודים ליטאים
קטגוריה:בקטריולוגים גרמנים
קטגוריה:בקטריולוגים אמריקאים
קטגוריה:מדעניות יהודיות אמריקאיות
קטגוריה:פמיניסטיות יהודיות אמריקאיות
קטגוריה:פמיניסטים יהודים אמריקאים
קטגוריה:פמיניסטיות גרמניות
קטגוריה:בוגרות אוניברסיטת ציריך
קטגוריה:ילידות 1871
קטגוריה:נפטרות ב-1935
מפלי ילוסטון

מפל ילוסטון הגבוה. ברקע נראה הגשר הנושא את דרך הרכס הדרומי
מפלי ילוסטון הם זוג מפלי מים על הנהר ילוסטון בתחומי הפארק הלאומי ילוסטון במדינת ויומינג שבארצות הברית.

==היסטוריה==
השבטים הילידים של אמריקה הכירו ככל הנראה את המפלים במשך מאות שנים. האדם האירופי הראשון שביקר בהם היה הצרפתי בטיסט דושארם (Baptise Ducharme), אשר טען שהגיע אליהם שלוש פעמים - ב-1924, 1826 ו-1839. החוקרים בריג'ר וגרמל טענו שהגיעו אליהם ב-1846. חוקרי משלחת קוק-פולסום-פטרסון נתנו למפלים את שמותיהם בשנת 1969. האיור הראשון שלהם נעשה על ידי החייל צ'ארלס מור (Charles Moore), שהיה בין המלווים של משלחת חקר שסקרה את נהר ילוסטון ב-1870. שנה אחת אחר כך הם צולמו על ידי החוקר ויליאם הנרי ג'קסון . במשך שנים נעשו הערכות לא מדויקות לגבי גובה המפלים.

==תיאור המפלים==
המפלים שוכנים על הנהר ילוסטון מספר קילומטרים מצפון למוצאו מאגם ילוסטון ובמרחק של כ-400 מטר זה מזה. צפונה מהמפל הנמוך נכנס הנהר לקניון הגדול של ילוסטון, שעומקו עד ל-304 מטר.

גובה המפל העליון הוא 33 מטר, ואילו גובה המפל הנמוך הוא 94 מטר. נפח המים הזורם במפל הנמוך הוא הגדול ביותר מהזורמים במפלי הרי הרוקי בארצות הברית. בעוד שגובה מפל זה הוא קרוב לפי שניים מגובהם של מפלי ניאגרה, הרי שנפח המים הזורמים בו (19 עד 240 מטר מעוקב לשנייה) נמוך מנפח המים הזורמים במפלי הניאגרה. הטעם לכך הוא שרוחב הנהר בראש המפל הוא 21 מטר בלבד, בעוד שרוחב הנהר בראש מפלי הניאגרה הוא 790 מטר.

נקודות תצפית רבות בפארק משקיפות על נוף המפלים.

==גלריית תמונות==
<gallery widths="300px" heights="300px" perrow="2">
Upper Falls of the Yellowstone River, Yellowstone.jpg|המפל העליון ומראה הזרם שלמרגלותיו
CrestofTheUpperFalls.JPG|מראה מראש המפל העליון בצילום מ-1916
VID 20100824 121413.ogv|סרטון וידאו שצולם מראש המפל התחתון
Yellowstone lower falls 20190716 085646 VID.webm|סרטון וידאו של מראה המפל התחתון
</gallery>

==קישורים חיצוניים==

* [https://web.archive.org/web/20040611084421/http://www.geocities.com/~dmonteit/wat_fall.html מפה ותיאור של המפלים בפארק הלאומי ילוסטון]

==הערות שוליים==

קטגוריה:ערכים שבהם תבנית בריטניקה אינה מתאימה
ילוסטון
קטגוריה:ילוסטון
Here I Stand

"Here I Stand" (בעברית: "הנה אני עומד") הוא שיר של הזמר המקדוני וסיל גרוונלייב, שיצג את מקדוניה הצפונית באירוויזיון 2021 שברוטרדם, הולנד.

== רקע ==
במרץ 2020, רשות השידור המקדונית הכריזה כי גרוונלייב נבחר לייצג את מקדוניה הצפונית באירוויזיון 2020 עם השיר "You". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההכרזה, רשות השידור המקדונית הכריזה כי גרוונלייב ייצג את ארצו באירוויזיון 2021. ב-12 בפברואר 2021, רשות השידור המקדונית פרסמה את שם השיר אותו גרוונלייב יבצע בתחרות, "Here I Stand".

=== מחלוקת ===
לאחר פרסום הקליפ, התעוררה מחלוקת בין רשות השידור המקדונית לאזרחי מקדוניה. בקליפ הופיעה יצירת אמנות של ג'נטה ואנג'לי, המזכירה את צבעי דגל בולגריה. בשל ההיחסים המתוחים בין שתי המדינות, אזרחים רבים קראו לרשות השידור המקדונית לפרוש מן התחרות. גרוונלייב, אשר מחזיק באזרחות בולגרית, הכחיש את הטענות ואמר כי: "יצירת האמנות, שהונחה על אחד מכותלי הכנסייה קשורה לישו ולא אל בולגריה". לאחר הביקורות, רשות השידור המקדונית ערכה את הקליפ והסירה את הקטע.

== באירוויזיון ==
ב-18 במאי 2021, גרוונלייב ביצע את השיר בחצי הגמר הראשון של התחרות וכשל בניסיון להעפיל לגמר.

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי מקדוניה הצפונית באירוויזיון
קטגוריה:שירים באנגלית
פאוויסה

פאוויסות או פאוויסאי היו בורות גניזה פולחניים, שנמצאו בין כותלי המקדשים של תרבויות עתיקות שונות באגן הים התיכון ושימשו כמקום הפקדה לחפצי פולחן או קורבנות לאחר השימוש הפולחני בהם.

ארכאולוגים מצאו פאוויסות עשירות מאוד באגן הים התיכון ובמיוחד באתרי מצרים העתיקה. בורות גניזה כאלו נמצאו גם בעולם הפיניקי והפוני במהלך חפירות של מקדש סטורן בדוגה, והוכיחו את קיומו של מקום פולחן המוקדש לבעל חמן באותו המקום.

מקור השם הוא מהמילה האטרוסקית לבור (או fovea). בתקופת רומא העתיקה, המונח פאוויסה התייחס לחלל אחסון תת-קרקעי גלילי, שתוכנן במיוחד כדי לאכלס חפצי קודש. מאגרים אלה היו ממוקמים בדרך כלל מחוץ למקדש הראשי אך בתוך השטחים הקדושים המכונה טמנוס (temenos, מיוונית: τέμενος, ברבים: τεμένη, טמנה). הפאוויסה הרומית שימשה מטרה דומה לאוצר היווני, ותפקדה כחלל ייעודי לאחסון מנחות יקרות ערך ופריטים מקודשים.

== ראו גם ==
* פרויקט פאביסה

== לקריאה נוספת ==
<div class="mw-content-ltr">* Edward Lipinski (dir.), Dictionnaire de la civilisation phénicienne et punique, Turnhout, Brepols, 1992 </div>

קטגוריה:אדריכלות רומית
קטגוריה:מצרים העתיקה
קטגוריה:פיניקים: מושבות
קטגוריה:קרתגו
נועם סגל

נועם סגל (נולדה ב־10 ביוני 1981) היא אוצרת עצמאית וחוקרת אמנות ישראלית, המתגוררת בברוקלין, ניו יורק.

== ביוגרפיה ==
נועם סגל נולדה באילת בשנת 1981. למדה לתואר ראשון במדע המדינה ופילוסופיה באוניברסיטת תל אביב (2007), ותואר שני ודוקטורט בלימודי הרמנויטיקה ופרשנות באוניברסיטת בר-אילן (2017).

סגל החלה את דרכה האוצרותית כעוזרת אוצרת ב"גלריה החדר" בתל אביב, שם עבדה עם מילנה גיצין אדירם בשנים 2005–2007. בשנת 2008 עברה לעבוד באופן פרטי כעוזרת אוצרת של שרית שפירא, שהייתה בין היתר האוצרת לאמנות עכשווית ישראלית במוזיאון ישראל. משנת 2009 סגל התחילה לפעול כאוצרת עצמאית, והקימה, ניהלה ואצרה את חלל האמנות ללא מטרות רווח 'רוטשילד 69' בתל אביב, שהיה פעיל בין השנים 2009–2012. התערוכה הראשונה שסגל אוצרת ב'רוטשילד 69', יחד עם האוצרת המנוחה נעמי אביב, הייתה "ניאו ברבריזם" (2010), תערוכה קבוצתית הכוללת עבודות ומיצבי וידאו של 17 אמנים ישראלים.<ref></ref> סגל גם הייתה מצוות המקימים של מגזין האמנות הדו-לשוני 'פרוגרמה', בו שמשה כעורכת תוכן בין השנים 2009–2011.

לאורך השנים לימדה סגל במוסדות חינוך שונים בישראל ומחוץ לה, בהם מנשר לאמנות, תל אביב, המדרשה לאמנות, בית ברל, בצלאל אקדמיה לאמנות ועיצוב, ובבית הספר לאמנויות על שם טיש ,באוניברסיטת ניו יורק.

== תערוכות שאצרה ==

== קישורים חיצוניים ==
* [https://www.noamsegal.net/exhibtions אתר האינטרנט הרשמי של נועם סגל].
* 

== הערות שוליים ==

קטגוריה:אוצרות ישראליות
קטגוריה:אוצרים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:חוקרי אמנות
קטגוריה:ישראליות שנולדו ב-1981
קטגוריה:ישראלים שנולדו ב-1981
שמואל פינקלשטיין

שמואל פינקלשטיין (בפולנית: Samuel Finkelstein; 1895 – 1942) היה צייר יהודי בפולין שבין מלחמות העולם, שנספה במחנה ההשמדה טרבלינקה.<ref>[http://www.artnet.com/artists/samuel-finkelstein/past-auction-results ArtNet listing]</ref>

== ביוגרפיה ==
פינקלשטיין נולד בסנדומייז', במחוז רדום בפולין הקונגרסאית. הוא סיים לראשונה בית ספר למסחר, אך לא היה מרוצה מהמקצוע אותו למד והחל לצייר. חבריו ובני משפחתו הציעו לו ללמוד שיעורי אמנות, ובשנים 1913–1914 הוא נרשם לאקדמיה לאמנויות בקרקוב שם למד בהוראתו של וויצ'יך וייס מתנועת פולין הצעירה. לאחר מלחמת העולם הראשונה הוא התיישב בלודז', שם הציג תערוכות.
שמואל פינקלשטיין, "טבע דומם", ציור שמן, 1932

הוא הפך לחבר בעמותת הציירים "סטארט" ובאגודת האמנים בעיר לודז'. הוא גם נסע בקביעות לאזורים שונים בפולין ולכפר האמנים קז'ימייז' דולני. הוא התחיל להיות פעיל בסצנת האמנות בקרקוב כשהצטרף ל"גילדת האמנים Jednoróg" - קבוצת בוגרי האקדמיה בקרקוב - והציג איתם תערוכות משותפות.<ref name="audiovis"></ref> הוא גם השתתף בפעילות הקהילה היהודית וצייר סצנות מחיי היומיום.<ref>[http://www.2011.warszawskietargisztuki.pl/media/documents/data/30/original/katalog-a177-druk-podglad.pdf Warszawskie Targi Sztuki (Warsaw Trades of Art): Sztuka Dawna (Old School), page 30]</ref> הוא נכלל בתערוכת התרבות היהודית "העולם התעורר" שארגן מוזיאון מחוז נובי סאץ'.<ref>[http://www.ahice.net/doc/INFO_EN.doc Nadwiślańskie Museum of Kazimierz Dolny branch Museum branch exhibit, "World Evoked” exhibition of Jewish culture (.doc file)]</ref>

אף שהיה מזוהה בעירו עם הקונסטרוקטיביסט אוונגרד והיה מיודד עם אמנים כמו ולדיסלב סטרזמנסקי,<ref>[http://monoskop.org/Władysław_Strzemiński Monoskop: Wladyslaw Strzemiński]</ref> קטרינה קוברו וקרול הילר, ציוריו נשאו את הסגנון המסורתי האימפרסיוניסטי במוטיבים, בצבעים ובעבודת המכחול שלו. כשפינקלשטיין נסע לקז'ימייז' דולני, הוא צייר את חיי היהודים בחוץ כפי שראה אותם. חיים גולדברג, צייר יהודי-פולני יליד קז'ימייז', נזכר באמן כשעמד לבדו וצייר בשדה.

שמואל פינקלשטיין נספה בשנת 1942 בטרבלינקה.<ref>[http://www.artfacts.net/en/artist/samuel-finkelstein-28781/profile.html ArtFacts Net, Samuel Finkelstein listing]</ref>

== קישורים חיצוניים ==

== הערות שוליים ==

קטגוריה:ציירים יהודים פולנים
קטגוריה:נספים במחנה ההשמדה טרבלינקה
קטגוריה:ציירים שנספו בשואה
קטגוריה:ילידי 1895
קטגוריה:פולנים שנפטרו ב-1942
לאיוש באלינט (עיתונאי)

לאיוש באלינט, (במקור אוסטרייכר – Oestreicher עד 1887,<ref>Az engedélyt tartalmazó BM rendelet száma/évszáma: 60333/1887. Forrás: Névváltoztatási kimutatások 1887. év 8. oldal 3. sor</ref> בהונגרית: Bálint Lajos; ג'נג'ש, 8 ביוני 1869<ref></ref> – בודפשט, 29 במרץ 1926)<ref>[https://adtplus.arcanum.hu/hu/view/Vilag_1926_03/?pg=405&layout=s&query=%22Bálint%22 Gyászjelentése] (1926. március 30.) Világ, 17. évfolyam, 65. szám</ref> היה עיתונאי, עורך עיתון, עורך דין יהודי-הונגרי. אחיינו אימרה באלינט (1896–1953) היה סופר ועיתונאי.

== קורות חיים ==
לאיוש באלינט נולד במשפחה יהודית כבנם של מוריץ אוסטרייכר ושל צילי נוימן. לאחר סיום לימודי המשפטים, פתח משרד עורכי דין בבודפשט בשנת 1894. הוא התגייס לצבא כמתנדב במהלך מלחמת העולם הראשונה. הוא השתתף בתנועות הבונים החופשיים ובתנועות הרדיקליות הבורגניות ועד מהרה לקח בהן תפקיד מוביל. ב-30 במרץ 1910, כמאסטר הגדול (רב בונה) של תא יוז'ף אטווש פרסם את המהדורה הראשונה של העיתון היומי וילאג (Világ) שפירושו "עולם". מאוחר יותר העיתון הפך לתומך רב עוצמה של רעיונות רדיקלים בורגניים. הוא הפך לעורך הראשי הראשון של העיתון, הוא היה תחילה העורך האחראי משנת 1911 ועד ינואר 1913 ומאז תפקיד זה עבר ללאיוש פורייס. תחת הנהגתו, "וילאג" הלך בעקבות המגמה הלאומית ודגל בזכות בחירה כללית. מאוחר יותר פרסם העיתון בעיקר מאמרים ושירה.<ref>[https://adtplus.arcanum.hu/hu/view/MagyarHirlap1891_1928_06/?pg=115&layout=s Dr. Bálint Lajos] (1928. június 10.) Magyar Hirlap, 38. évfolyam, 130. szám</ref>

אשתו של באלינט הייתה וילמה רטקו, איתה התחתן ב-17 ביוני 1925 בבודפשט, בטרזווארוש.<ref></ref>

הלווייתו הייתה בבית הקברות היהודי ברחוב קוזמה. מצבתו, עבודת השיש של הפסל יוז'ף רונה (מקודם: רוזנר), נחנכה ב-10 ביוני 1928.<ref>[https://adtplus.arcanum.hu/hu/view/MagyarHirlap1891_1928_06/?query=%22Bálint%20Lajos%22%20%22Világ%22&pg=86&layout=s Dr. Bálint Lajos síremlékének felavatása] (1928. június 7.) Magyar Hirlap, 38. évfolyam, 128. szám</ref>

== לקריאה נוספת ==
* אגנש ז'וז'אנה בריני: בודפשט והבנייה החופשית. בודפשט, 2005.
* [https://mek.oszk.hu/00300/00355/html/ABC00523/00748.htm לקסיקון ביוגרפי הונגרי I-II.] עורך ראשי. אגנש קניירש. בודפשט, 1967–1969.
* [https://adtplus.arcanum.hu/hu/view/MagyarNemzet_1991_02/?pg=110&layout=s מרחב גלים] (11 בפברואר 1991), מדיאר נמזט, כרך 54, מס' 235

==קישורים חיצוניים==

* 

== הערות שוליים ==

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:עורכי דין יהודים הונגרים
קטגוריה:הונגרים חברי הבונים החופשיים
קטגוריה:חיילים יהודים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:אנשי צבא אוסטרו-הונגרים במלחמת העולם הראשונה
קטגוריה:ג'נג'ש: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1869
קטגוריה:נפטרים ב-1926
ברנרדה ברונוביץ'

ברנדה ברונוביץ (בקרואטית: Bernarda Brunović; נולדה ב-1993), ידועה גם בשמה הפרטי ברנרדה ובשם הבמה שלה ברנרדה ברונו, היא זמרת-יוצרת עיוורת ממוצא קרואטי-שווייצרי.

== קריירה ==
ב-11 בדצמבר 2010, ברונוביץ' התמודדה בקדם השווייצרי לאירוויזיון 2011, עם השיר "Confidence". היא זכתה במקום השני עם 13.36 אחוזי הצבעה, ולא זכתה לייצג את שווייץ בתחרות. בין השנים 2014–2017, ברונוביץ' הוציאה מספר שירים בשפה הקרואטית דוגמת "Gdje da" ו-"Ti i ja". בשנת 2018, ברונוביץ' השתתפה בעונה השמינית של "The Voice גרמניה", שם הודחה בשלב חצי הגמר. בשנת 2019, השתתפה בקדם הקרואטי לאירוויזיון 2019, עם השיר "I Believe in True Love", וזכתה במקום השישי עם תשע נקודות.ב-13 בפברואר 2021, ברונוביץ' השתתפה בקדם הקרואטי לאירוויזיון 2021 עם השיר "Colors". אף על פי שהייתה מועמדת פוטנציאלית לזכייה, היא הגיעה במקום השביעי עם 99 נקודות.

== דיסקוגרפיה ==
=== סינגלים ===
* 2011: "Confidence"
* 2014: "Olujna noć"
* 2016: "Gdje da nađem mir"
* 2017: "Ti i ja"
* 2019: "I Believe in True Love"
* 2020: "Nebo"
* 2021: "Colors"

== קישורים חיצוניים ==

== הערות שוליים ==

קטגוריה:זמרות קרואטיות
קטגוריה:זמרות שווייצריות
קטגוריה:משתתפי The Voice
קטגוריה:אמנים הידועים בשם במה
קטגוריה:מוזיקאים עיוורים
קטגוריה:ילידות 1993
קרחון מידשיפ

מפת [[רכס קונוויי. קרחון מידשיפ מצוי בפינה הימנית התחתונה, של הרביע הראשון מימין, בשורה התחתונה של רביעי המפה]]
קרחון מידשיפ (באנגלית: Midship Glacier) הוא קרחון רחב ושטוח, בעמק אלאטנה, ברכס קונוויי, באזור חוף סקוט של ארץ ויקטוריה, שבאנטארקטיקה.

הקרחון ממלא את מרביתו של עמק אלאטנה.

מוצאו של הקרחון במורדותיו של הר מוריסון.

הקרחון זורם צפונה, תוך שהוא נושק לקרחון בנסון, וזורם צפונה במקביל אליו.

== היסטוריה ==
=== גילוי ומיפוי הקרחון ===

קרחון בנסון התגלה ומופה על ידי מחלקת הסקר הצפונית הניו זילנדית (the New Zealand Northern Survey Party) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

מחלקת הסקר הצפונית חקרה ומיפתה את אזור הקרחון בנובמבר 1957.

בעת שמופה הקרחון לראשונה, בשנת 1957, חשבו כי קרחון בנסון הוא קרחון ארוך ביותר, מאחר שחשבו כי קרחון מידשיפ הוא חלק מקרחון זה.

משלחת סקר של תוכנית החקר האנטארקטית של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1989–1990, בפיקודו של טרבור צ'ין, גילתה כי אף קרחון מידשיפ גובל בקרחון בנסון ואף נוגע בו, אין הוא תורם קרח לקרחון בנסון (זאת אומרת הוא זורם במקביל אליו, נושק לו ולא נשפך אליו או משתלב עימו).

משגילה צ'ין עובדה זו, הוא קבע כי מדובר בקרחון נפרד מקרחון בנסון, הזורם מזרחה מנווה פלייט דק, ונשפך אל נמל גרניט.

== מקור השם ==

טרוור צ'ין הציע את השם "מידשיפ", והשם הוצע כשם רשמי על ידי הוועדה גאוגרפית של ניו זילנד.

שם זה, בדומה לשמות אתרים אחרים ברכס קונווי (שמשמעות שמו "רכס השיירת הספינות"), הוא שם הקשור למונחים בתחום הימאות והלוחמה הימית. באנגלית "מידשיפ" משמעו "החלק האמצעי של ספינה" שבין החרטום והירכתיים.

השם אושר על ידי הוועדה המייעצת לשמות אנטארקטיים בשנת 1993.

== לקריאה נוספת ==

<div class="mw-content-ltr">• Chinn, T. (1994), [https://www.cambridge.org/core/journals/annals-of-glaciology/article/glacier-disequilibrium-in-the-convoy-range-transantarctic-mountains-antarctica/EB39561D0086AA0267452829378D4B1C Glacier disequilibrium in the Convoy Range, Transantarctic Mountains, Antarctica], Annals of Glaciology, 20, 269-276. doi:10.3189/1994AoG20-1-269-2760</div>

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of of the Ross Island Area, Antarctica: 1962–2005], USGS</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:9943 קרחון מידשיפ] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9519&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מידשיפ] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מידשיפ
מידשיפ
בלו (ראפר)

ג'ונסון בארנס השלישי (באנגלית: Johnson Barnes III; נולד ב-15 באפריל 1983), הידוע בשם הבמה בלו (Blu), הוא ראפר אמריקאי מלוס אנג'לס.

==קריירה==
עד גיל 19 בלו מכר מופעים מקומיים במפעל הסריגה "האוס אוף בלוז". באותה התקופה הקליט מוזיקה עם הרכבי ראפ שונים כגון איל פלייבה קרו, אינפיניטי לגסי קרו, דה אנטאצ'בול מוב, גלורי פור דה פיפול, דה אל איי מטרו קרו והברידג'טאון סטיל קרו. הוא גם היה מתמודד בתוכנית המשחק של MTV, "Who Knows the Band" וזכה. המפיק עטור פרסי הגראמי מגהרץ הטיס את בלו אל לוס אנג'לס כדי להחתים אותו על חברת התקליטים החדשה שלו לאחר שהפיק להיטים לג'יי זי, אר קלי, פי דידי, באסטה ריימס ונאז, אך בסופו של דבר התרחק מהעסקה. בגיל 20 הוא החל לנהל מסא ומתן על חוזה תקליטים עם דת' רואו רקורדס אך החליט להוציא באופן עצמאי את אלבום הסולו הראשון שלו, California Soul.<ref name="allmusic"></ref>

בשנת 2007 החל לעבוד לצד מפיק ההיפ הופ אקסייל , תחת צמד בשם "בלו ואקסייל", והוציאו את אלבום הבכורה שלהם, Below the Heavens, שזכה לשבחים ממבקרי המוזיקה.<ref></ref>

בשנת 2011 הוציא את האלבום Her Favorite Colo(u)r להורדה חינמית, לאחר שנפרד מחברתו.<ref name=":1"></ref> באותה השנה, הוציא את המיקסטייפ השני שלו, Jesus, שיצא בלייבל העצמאי שלו, "ניו וורלד קולור". בהפקת המיקסטייפ השתתפו מפיקים שונים, בהם בלו עצמו, נולדג', דה אלכימיסט ומאדליב.

בשנת 2012 הוציאו בלו ואקסייל את אלבומם השני, Give Me My Flowers While I Can Still Smell Them, שהגיע למקום ה-53 במצעד אלבומי ה-R&B/היפ-הופ וזכה לשבחים ממבקרי המוזיקה.<ref></ref> שנה לאחר מכן, ב-2013, הוציא את אלבום הסולו השני שלו, York, שזכה גם הוא לשבחים מהמבקרים. ב-2014 הוציא אלבום נוסף, Good to Be Home, שהגיע למקום ה-27 במצעד אלבומי ה-R&B/היפ-הופ.<ref name=":2"></ref>

בשנת 2020 הוציאו בלו ואקסייל את אלבומם השלישי, Miles: From an Interlude Called Life.

==קישורים חיצוניים==

==הערות שוליים==

קטגוריה:ראפרים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1983
בלו ואקסייל

בלו ואקסייל (באנגלית: Blu & Exile) הוא צמד היפ הופ אמריקאי, שהוקם ב-2007 וכולל את הראפר בלו ומפיק ההיפ הופ אקסייל .<ref name=allmusic></ref>

==היסטוריה==
בלו ואקסייל נפגשו לראשונה באמצע שנות האלפיים בעוד שבלו שימש כהייפ מאן עבור הרכבי היפ הופ שונים, בהם סלאם וילאג', פלטינום פיד פייפרס והרכבו של אקסייל עצמו, אמנון.<ref name=allmusic/> הוא הוצג לאקסייל באמצעות חבר בהרכב אמנון, אלו בלאק.<ref name=allmusic/> בשנת 2007 הוציאו בלו ואקסייל את אלבום הבכורה שלהם, Below the Heavens, שתואר על ידי XXL כ"אחד מהאלבומים המהוללים ביותר משנת 2007".<ref></ref> בשנת 2012 הוציא הצמד את אלבומו השני, Give Me My Flowers While I Can Still Smell Them.<ref></ref> בשנת 2017 הצמד הוציא את In the Beginning: Before the Heavens, הכולל שירים שנגנזו מאלבומם השני.<ref></ref> ב-24 במאי 2019 הוציאו את המיני-אלבום True & Livin.<ref></ref> ב-17 ביולי 2020 בלו ואקסייל הוציאו את אלבומם השלישי, Miles: From An Interlude Called Life, במקביל לחגיגות ה-13 של Below the Heavens.

==דיסקוגרפיה==
===אלבומי אולפן===
* 2007: Below the Heavens
* 2012: Give Me My Flowers While I Can Still Smell Them
* 2020: Miles: From an Interlude Called Life

===מיני-אלבומים===
* 2012: Maybe One Day
* 2019: True & Livin

===אלבומי אוסף===
* 2017: In the Beginning: Before the Heavens

==קישורים חיצוניים==

==הערות שוליים==

קטגוריה:צמדים מוזיקליים אמריקאיים
קטגוריה:להקות היפ הופ אמריקאיות
רובינסון R44

רובינסון R44 הוא מסוק קל בן ארבעה מושבים מתוצרת חברת רובינסון הליקופטר. 

המסוק פותח בשנות ה-80 על ידי פרנק רובינסון וצוותו, על בסיס המסוק הדו-מושבי של החברה, רובינסון R22. המסוק המריא לראשונה ב-31 במרץ 1990, קיבל אישור של רשות התעופה הפדרלית בדצמבר 1992, ומסוק ראשון, מדגם "רובינסון R44 אסטרו", נמסר בפברואר 1993. ייצורו של דגם מתקדם יותר, "רובינסון R44 ניוזקופטר", החל ב-1998. בינואר 2000 הוצג הדגם "רובינסון R44 ראוון" שצויד בבקרה הידראולית. ביולי 2002 הוצג הדגם "רובינסון R44 ראוון II" שצויד במנוע הזרקת דלק ולהבים רחבים יותר, שאיפשרו מטען גדול יותר וביצועי גובה משופרים. בנובמבר 2015 הציגה החברה את הדגם "רובינסון R44 קאדט", המבוסס על "רובינסון R44 ראוון" שבו שני המושבים האחוריים הוחלפו בשטח לנשיאת מטען.

רובינסון R44 הוא המסוק הנמכר ביותר בקטגוריית תעופה כללית בכל שנה מאז 1999. בשנים 2001–2020 יוצרו 5,941 מסוקים כאלה. 

למסוק מנוע יחיד, רוטור ראשי דו-להבי ורוטור זנב דו-להבי. בתא הטייס יש שתי שורות של שני מושבים בכל אחת, לטייס ולשלושה נוסעים.

המסוק משמש אנשים פרטיים, חברות ומועדוני תעופה. הוא משמש גם צבאות (בבוליביה, אסטוניה, ירדן, לבנון, מקסיקו, ניקרגואה והרפובליקה הדומיניקנית) ומשטרות (באורוגוואי, דרום אפריקה והפיליפינים).

התברר שמכל הדלק מאלומיניום ניזוק בתאונות וגורם לשרפה, ובעקבות זאת נקראו המסוקים בדצמבר 2010 להחלפת מכל הדלק לדגם בטיחותי יותר.

ב-13 בפברואר 2021 התרסק בעמק יזרעאל מסוק מדגם "רובינסון R44 ראוון II" ושני נוסעיו נהרגו.

==קישורים חיצוניים==

* 

==הערות שוליים==

קטגוריה:מסוקים מתוצרת ארצות הברית
פסגת סבלייבסקי

מפת האי סמית'. פסגת סבלייבסקי מצויה במרכז {{ש}}הקצה העליון של הרביע האמצעי בשורה התחתונה של רביעי המפה.
פסגת סבלייבסקי או פסגת סבליאבסקי (באנגלית: Sevlievski Peak; בבולגרית: Севлиевски връх) היא פסגה מכוסה קרח ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה 1,740 מטרים מעל פני הים.

הפסגה ממוקמת קילומטר אחד מדרום לפסגת דרינוב; ו-890 מטרים צפונית - מזרחית לפסגת סלאטינה.

אוכף פופובו מקשר את פסגת סבלייבסקי עם פסגת דרינוב.

פסגת סבלייבסקי משקיפה על קרחון אובץ' שממזרח לפסגה, ועל קרחון צ'ופרנה שמדרום-מערב לפסגה.

== היסטוריה ==
=== גילוי ומיפוי הפסגה ===

הפסגה מופתה לראשונה על ידי סוקרים בולגריים בשנת 2009, ובשנת 2010.

=== מקור השם ===

הפסגה נקראת על שמו של מירלב סבלייבסקי (Miroslav Sevlievski) שהשתתף במשלחת החקר הבולגית לאנטארקטי בעונת המחקר (הקיץ האנטארקטי) 2002–2003, לאות הכרה על תרומתו לתוכנית האנטארקטית של בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי]

הצד הדרום מזרחי של האי סמית', מבט מ[[מצר אוסמר]]

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18509&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סבלייבסקי] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/sevlievski-peak.html תרשים הנוף הנשקף מפסגת אורגנה] באתר peakvisor
* [https://copernix.io/#?where=-62.48823146032714,-62.961389089872384,15&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix
* [https://www.timeanddate.com/astronomy/@8521091 נתוני זריחת/שקיעת שמש/ירח עדכניים בפסגת סבלייבסקי]
* [https://www.timeanddate.com/weather/@8521091 מזג אוויר נוכחי מעודכן בפסגת סבלייבסקי]
** [https://www.timeanddate.com/weather/@8521091/ext תחזית מזג אוויר עדכנית ארוכת טווח עבור פסגת סבלייבסקי]
** [https://www.timeanddate.com/weather/@8521091/historic נתוני מזג אוויר היסטוריים עבור פסגת סבלייבסקי]
** [https://www.timeanddate.com/weather/@8521091/climate סטטיסטיקות מזג אוויר עבור פסגת סבלייבסקי]

== הערות שוליים ==

סבלייבסקי
סבלייבסקי
השד בבקבוק

השד בבקבוק (במקור באנגלית: The Bottle Imp) הוא סיפור קצר משנת 1891, שכתב הסופר הסקוטי רוברט לואיס סטיבנסון.

הסיפור פורסם לראשונה במקביל בניו יורק הראלד (גיליון פברואר-מרץ 1891) ובבלאק אנד ווייט הלונדוני (גיליון מרץ-אפריל 1891). ומאז הוא מודפס בדרך כלל באוסף הסיפורים הקצרים של סטיבנסון "Night Lights" (אורות הליל). בעברית פורסם הסיפור בשם "השד בבקבוק" בתרגומה של עטרה אופק בכרך אחד עם הסיפור ד"ר ג'קיל ומיסטר הייד בהוצאת כתר בשנת 1977.

בסיפור זה מגולל סטיבנסון אגדה על בקבוק שבתוכו שד המגשים את משאלות בעליו, אך עם זאת נושא הבקבוק קללה: מי שמת בעודו בעליו של הבקבוק, נשמתו מושלכת לגיהנום. ניתן למכור את הבקבוק רק במחיר נמוך מזה שבו הוא נקנה, והדבר מעמיד בבעיה את גיבור הסיפור, יליד הוואי שרכש את הבקבוק במטבע הקטן ביותר שניתן להשיג במדינה שבה הוא חי.

הרעיון שבבסיס האגדה מבוסס על מעשייה מספר 85 בכרך הראשון של אוסף מעשיות האחים גרים, "Spiritus familiaris". התנהגות השחקנים נחקרה גם בהיבטים של תורת המשחקים, מאחר שכללי המשחק שהגדיר סטיבנסון יוצרים סיטואציה דומה לזו שבבסיס פרדוקס בוחן הפתע שהייתה אמורה לגרום לכך שאף אדם רציונלי לא ירכוש את הבקבוק בכל מחיר שהוא.

לסיפור הייתה השפעה רבה בתרבות, מבוססים עליו סרט אילם, סרט אנימציה, תסכית רדיו ועיבוד לטלוויזיה, אופרה (The Devil Inside) ומשחק קלפים .

==קישורים חיצוניים==

* 

==הערות שוליים==

קטגוריה:סיפורים קצרים
קטגוריה:תורת המשחקים
קטגוריה:ספרי 1891
הקלטה חוזרת (מוזיקה)

הקלטה חוזרת (באנגלית: Re-recording) היא הקלטה של שיר או אלבום באופן חוזר, בעקבות ביצוע מחדש שלהם. המונח מתייחס בדרך כלל לאמנים או להקות פופולריים, המקליטים את התקליטים שלהם מחדש. בניגוד לכך, הוצאה מחודשת (באנגלית: Reissue) היא הוצאת שיר או אלבום שיצאו לפחות פעם אחת בעבר, לפעמים עם שינויים או תוספות.

הקלטות חוזרות מופיעות בדרך כלל בחנויות מוזיקה דיגיטליות ובשירותי סטרימינג, כמו חנות האייטונס וספוטיפיי.

== רקע ==
הקלטות חוזרות מונפקות לרוב עשרות שנים לאחר צאת ההקלטה המקורית, תוך שהן יכולות להתקיים במסגרת חוזה עם חברת תקליטים אחרת. הדבר נחשב לנפוץ בעקבות חוזים שנויים במחלוקת עליהם חתמו אמנים בתחילת הקריירה שלהם, ללא הבנה כי הדבר יוכל לפגוע בהם בהמשך הקריירה, לכאורה.<ref name="Slate"></ref> הקלטות חוזרות יכולות לכלול בתוכן גם שירים חדשים, כדוגמת , בה נכללו 6 רצועות שלא פורסמו קודם לכן.

במהלך ההקלטות החוזרות, יכולות להשתנות האיכות, העטיפה וכדומה.

== דוגמאות ==
להלן דוגמאות של הקלטות חוזרות שנעשו במרוצת השנים:
* ב-1997 הוציאה לאור יעל בר זוהר את קלטת הווידאו לילדים "רדיו גן", שהופצה על ידי חברת MCI. זמן קצר לאחר מכן, פרץ סכסוך בינה לבין חברת NMC, שהייתה אמורה להפיץ את הפסקול על גבי תקליטור וקלטת שמע תחת שמה של בר זוהר ובקולה. על מנת שלא לעכב את הפצתם, גייסו MCI את הזמרת חני דינור (שהייתה חתומה ב-NMC) להקליט מחדש את חלקי השירה של בר זוהר על רקע הפלייבקים המקוריים שהוכנו לה עבור קלטת הווידאו, והם אלו שראו אור בפורמטים אלו.
* במהלך שנות האלפיים, נמכרו המאסטרינג של הזמרת-יוצרת האמריקאית טיילור סוויפט ללא ידיעתה,<ref name=":0"></ref><ref name=":1"></ref> מה שהוביל אותה לבצע הקלטות חוזרות לכל ששת אלבומיה הראשונים; מ-Taylor Swift ועד Reputation.<ref name=":0" /><ref name=":1" />
* הלהקה דף לפרד הקליטה מחדש חלק גדול מלהיטיה הגדולים ביותר, בגלל סכסוך עם חברת התקליטים יוניברסל מיוזיק גרופ.
* ב2024 הקליט מחדש יוני בלוך את אלבומו הראשון אולי זה אני מכיוון שחברת התקליטים ולא הוא החזיקו בזכויות היוצרים על ההקלטה המקורית.

== הערות שוליים ==

קטגוריה:מוזיקה מוקלטת
קטגוריה:תעשיית המוזיקה
יחסי לוב – ערב הסעודית

יחסי לוב–ערב הסעודית הם היחסים הנוכחיים וההיסטוריים בין לוב וסעודיה.

== היסטוריה ==
הכיבוש הערבי של צפון אפריקה אירע במאה השביעית והיה בעל השפעה גדולה על הגירת ערבים והתאסלמותם של תושבי צפון אפריקה, כולל לוביים בני ימינו.<ref></ref> בעקבות האסלאמיזציה והערביזציה, ערב הסעודית ולוב חלקו אפוא היסטוריה שזורה זו בזו, אשר החלה עם ח'ליפויות ערביות שונות, והמשיכה בשלטון משותף של האימפריה העות'מאנית בתקופה מאוחרת יותר עד סוף מלחמת העולם הראשונה.

== יחסים מודרניים ==
=== ערב הסעודית וממלכת לוב ===
ערב הסעודית ולוב כוננו יחסים בשנת 1951 כאשר לוב שוחררה מהקולוניזציה האירופית. ממלכת לוב המוקדמת, בדיוק כמו ערב הסעודית, קשרה קשרים הדוקים יותר זה עם זה וגם בריתות עם מרבית מדינות המערב כמו ארצות הברית ובריטניה.<ref></ref> בהתמודדות עם גל הפאן-ערביזם באותה תקופה בגלל הסכסוך הישראלי-ערבי, סעודיה ולוב תמכו בחזית מאוחדת בתמיכה בפלסטינים, אם כי שתיהן נמנעו ממעורבות צבאית ישירה בסכסוך.<ref></ref> עם זאת, בפסגת הליגה הערבית בשנת 1967 שהתקיימה בח'רטום, סודאן, לוב, ערב הסעודית וכווית הסכימו להעניק סובסידיות מגובות נפט למצרים, סוריה וירדן בהובסו כמה חודשים קודם לכן במלחמת ששת הימים.<ref></ref>

=== ערב הסעודית ולוב תחת שלטון קדאפי ===
העידן בו קדאפי שלט בלוב סומן במתיחות בין המדינות. מועמר קדאפי הוקיע בגלוי את ערב הסעודית, וביקש לחזק את הפאן-ערביות, והביא את לוב לתמיכה בברית המועצות. בשל כך מערכת היחסים בין המדינות הפכה עוינת. בשנת 1984 סיכלה משטרת סעודיה ניסיון של קדאפי לרצוח מתנגדים לובים במכה.<ref name="autogenerated183"></ref>

היחסים בין שתי המדינות חוו שיפור קל לאחר המלחמה הקרה, שכן קדאפי שינה את הדיפלומטיה שלו בתמורה להחזרת היחסים עם רוב המדינות, כולל ערב הסעודית. עם זאת, בשנת 2003 הואשמה לוב כי תכננה ניסיון התנקשות נגד נסיך הכתר הסעודי עבדאללה בכך שהעסיק פעיל מוסלמי אמריקאי יליד אריתריאה.<ref></ref> עבדאללה שרד ובסופו של דבר הפך למלך ערב הסעודית שנתיים לאחר מכן, אז המשיך לנהל עימות עם קדאפי בפסגת הליגה הערבית בשנת 2009.<ref></ref>

תיעוד שהודלף על ידי האופוזיציה הקטרית בשנת 2020 העלה כי קדאפי והמטיף הרדיקלי הכוויתי חכם אל-מוטארי ביקשו לערער את היציבות במפרץ במהלך האביב הערבי.<ref></ref>

=== ערב הסעודית ולוב שלאחר קדאפי ===
סעודיה מיהרה לתמוך באופוזיציה הלובית בשנת 2011 כחלק מהניסיון להסיר את כוחו של קדאפי באזור, בפעולה משותפת עם הליגה הערבית.<ref></ref>

ככל שהתגברו בלוב הכאוס והאלימות שהביאו לפרוץ מלחמת האזרחים השנייה בלוב, סעודיה החלה להיות מעורבת בסכסוך. מאז שנת 2014, ערב הסעודית תומכת משמעותית בכוחתיו של ח'ליפה חפתר הלוחם בלוב, ובכך נקשרה עם מצרים, איחוד האמירויות הערביות, רוסיה וצרפת עקב עמדתו האנטי-אסלאמיסטית של חפתר. על פי וול סטריט ג'ורנל ואל ג'זירה, סעודיה נתנה מיליוני דולרים לתמיכה בצבא חפתר בניסיון הכושל שלו להשתלט על טריפולי לאחר פגישה של המלך הסעודי סלמאן עם הגנרל חפתר.<ref></ref><ref></ref>

בעקבות תבוסתו של חפתר בקרב על טריפולי, ערב הסעודית הגבירה את מעורבותה בלוב.<ref></ref>

== נציגויות דיפלומטיות ==
* לוב מחזיקה בערב הסעודית שגרירות בריאד.
* ערב הסעודית החזיקה בלוב שגרירות בטריפולי, אם כי שגרירות סעודיה נסגרה מאז 2015.

== הערות שוליים ==
אלבינה גרצ'יץ'

אלבינה גרצ'יץ (בקרואטית: Albina Grčić; נולדה ב-13 בפברואר 1999), ידועה גם בשמה הפרטי אלבינה, היא זמרת קרואטית. ב-18 במאי 2021, גרצ'יץ' ייצגה את קרואטיה באירוויזיון 2021.

== קריירה ==
בשנת 2015, גרצ'יץ' היא השתתפה בעונה השנייה של "X Factor סרביה". לאחר שלב האודשין, חבר השופטים החליט להקים להקה עם גרצ'יץ' ועוד ארבע בנות. גרצ'יץ' סירבה והודחה מהתחרות. בשנת 2019, גרצ'יץ' השתתפה בעונה השלישית של "The Voice קרואטיה" וזכתה במקום השלישי. לאחר ההשתתפות בתוכנית, גרצ'יץ' חתמה חוזה הקלטות עם חברת יוניברסל מיוזיק גרופ. ב-16 באוקטובר 2020, הוציאה את סינגל הבכורה שלה, "Imuna na strah", שהגיע למקום ה-11 במצעד הסינגלים הקרואטי. ב-14 בדצמבר 2020, רשות השידור הקרואטית הכריזה על גרצ'יץ' כאחת מ-14 האמנים שישתתפו בקדם הקרואטי לאירוויזיון 2021. ב-13 בפברואר 2021, גרצ'יץ' זכתה בקדם עם השיר "Tick-Tock". זמרות נוספות שהשתתפו בקדם הן ברנרדה ברונוביץ' ונינה קראליץ'. ב-18 במאי 2021, גרצ'יץ' ביצעה את השיר בחצי הגמר הראשון של התחרות וכשלה בניסיונה להעפיל לגמר.

== דיסקוגרפיה ==
{| class="wikitable plainrowheaders" style="text-align:center;"
! rowspan="2" style="width:17em;" | שם
! rowspan="2" style="width:1em;" | שנה
! colspan="1" | מיקומי שיא
|-
! style="width:2.5em;font-size:90%;"| קרואטיה
|-
|"Imuna na strah"
|2020
|11
|-
|"Tick-Tock"
|2020
|—
|}

== קישורים חיצוניים ==

== הערות שוליים ==

קטגוריה:זמרות קרואטיות
קטגוריה:משתתפי אקס פקטור
קטגוריה:משתתפי The Voice
קטגוריה:משתתפי אירוויזיון 2021
קטגוריה:נציגי קרואטיה באירוויזיון
קטגוריה:ילידות 1999
קטגוריה:קרואטים שנולדו ב-1999